খালেদা জিয়াকে সাজা দেয়ার ‘মাস্টারমাইন্ড’ এরশাদ: রিজভী – Natun Barta Top Online Newspaper in Bangladesh – natunbarta.com
প্রচ্ছদ/ রাজনীতি/খালেদা জিয়াকে সাজা দেয়ার ‘মাস্টারমাইন্ড’ এরশাদ: রিজভী
খালেদা জিয়াকে সাজা দেয়ার ‘মাস্টারমাইন্ড’ এরশাদ: রিজভী
অনলাইন ডেস্ক ফেব্রুয়ারি ১৬, ২০১৮
ঢাকা: বিএনপির জ্যেষ্ঠ যুগ্ম মহাসচিব রুহুল কবির রিজভী অভিযোগ করেছেন, খালেদা জিয়াকে সাজা দেয়ার ‘মাস্টারমাইন্ড’ প্রধানমন্ত্রী শেখ হাসিনা ও তার বিশেষ দূত সাবেক সামরিক শাসক এইচ এম এরশাদ—এমন মন্তব্য করে রুহুল কবির রিজভী আরো বলেন, “খালেদা জিয়া আওয়ামী লীগের প্রধান শেখ হাসিনার প্রতিহিংসার শিকার। তাই সরকারের নির্দেশে মিথ্যা সাজানো ও ঘষামাজা করা মামলায় তাঁকে সাজা দিয়ে কারাগারে পাঠিয়েছেন।”
শুক্রবার বেলা ১১টায় নয়াপল্টনে বিএনপির কেন্দ্রীয় কার্যালয়ে সংবাদ সম্মেলনে এসব অভিযোগ করেন তিনি। বিএনপির এই নেতা বলেন, “জাল-জালিয়াতি ও ঘষামাজা করে খালেদা জিয়ার বিরুদ্ধে প্রহসনের রায় দিয়েছে সরকার। কারণ, মাত্র ১০ দিনের মধ্যে বিচারক ৬৩২ পৃষ্ঠার রায় লিখেছেন। অথচ নিয়ম অনুসারে সাত দিনের মধ্যে আসামিপক্ষকে রায়ের কপি দেয়ার কথা থাকলেও তা দেয়া হচ্ছে না।”
খালেদা জিয়াকে রাজনীতি থেকে ‘মাইনাস’ করতে বর্তমান সরকার তাদের ‘আন্দোলনের ফসল’ ফখরুদ্দীন-মইনুদ্দীনের ‘অসমাপ্ত কাজ সমাপ্ত’ করতে মরিয়া হয়ে উঠেছে বলেও মন্তব্য করেন বিএনপির নেতা।
তিনি বলেন, খালেদা জিয়ার মনোবল ভাঙতেই তাঁকে নির্জন কারাগরে রাখা হয়েছে। কিন্তু কোনো সাজা বা কারাবাস খালেদা জিয়ার মনোবল দুর্বল করতে পারবে না।
সংবাদ সম্মেলনে রিজভী জানান, খালেদা জিয়ার মুক্তির দাবিতে ২২ ফেব্রুয়ারি ঢাকায় সমাবেশ করার সিদ্ধান্ত নিয়েছে বিএনপি। এ জন্য সোহরাওয়ার্দী উদ্যান বা নয়াপল্টনের দলীয় কার্যালয়ের সামনের অংশের জন্য অনুমতি চেয়েছে দলটি। এর বাইরে আগামীকাল সকালে কেন্দ্রীয় কার্যালয়ের নিচে সহ আনুষ্ঠানিকভাবে গণস্বাক্ষর অভিযান শুরু হবে।
গত ৮ ফেব্রুয়ারি জিয়া অরফানেজ ট্রাস্ট দুর্নীতি মামলার রায় ঘোষণা করেন বিশেষ আদালতের বিচারক মো. আখতারুজ্জামান। রায়ে তিনি সাবেক প্রধানমন্ত্রী খালেদা জিয়াকে পাঁচ বছরের কারাদণ্ড দেন। এ ছাড়া বিএনপির সিনিয়র ভাইস চেয়ারম্যান তারেক রহমানসহ পাঁচ আসামিকে ১০ বছর করে কারাদণ্ড এবং দুই কোটি ১০ লাখ টাকা করে জরিমানা করা হয়।
অক্ষমতার কারণে শান্তিপূর্ণ কর্মসূচি বিএনপির
২২ ফেব্রুয়ারি ঢাকায় জনসভা করতে চায়: বিএনপি
‘বাজেট গরিবকে আরো গরিব, ধনীদের আরো ধনী করবে’
বিএনপির মাদক সম্রাটদের খুঁজে বের করা হবে: সেতুমন্ত্রী
১,৪৩৯
এখনই মুক্তি পাচ্ছেন না খালেদা জিয়া
১,০৫১
রাজনীতিতে খালেদা জিয়ার ৩৪ বছর